2018. gada 14. augustā Noteikumi Nr. 507

Rīgā (prot. Nr. 38 16. §)

**Grozījumi Ministru kabineta 2016. gada 7. jūnija noteikumos Nr. 359 "Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 7. jūnija noteikumos Nr. 359 "Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi"(Latvijas Vēstnesis, 2016, 119., 246. nr.; 2017, 188. nr.) šādus grozījumus:

1. Svītrot 21.5. apakšpunktā vārdus "godalgotu vietu ieguvēju".
2. Aizstāt 23.2.1.apakšpunktā skaitļus un vārdu "21.4. un 21.6." ar skaitli "21.6.".

3. Izteikt 23.2.3. apakšpunktu šādā redakcijā:

"23.2.3. transporta izmaksas (maksa par degvielu, transportlīdzekļu noma, transporta pakalpojumu pirkšana, sabiedriskā transporta izmantošana) šo noteikumu 23.1.1. apakšpunktā minētajam personālam šo noteikumu 21.3., 21.4., 21.5. un 21.7. apakšpunktā minēto atbalstāmo darbību īstenošanai un šo noteikumu 23.1.2. apakšpunktā minētajam personālam un 21.3. apakšpunktā minētajiem karjeras atbalsta īstenošanā iesaistītajiem speciālistiem šo noteikumu 21.3. un 21.6. apakšpunktā minēto atbalstāmo darbību īstenošanai;".

4. Papildināt 23.2.5.8. apakšpunktu pirms vārda "semināru" ar vārdu "kursu".

5. Izteikt 30.6. apakšpunktu šādā redakcijā:

"30.6. šo noteikumu 15.2. un 15.3. apakšpunktā minētajiem sadarbības partneriem finansējumu pedagoga karjeras konsultanta atlīdzībai un karjeras attīstības atbalsta pasākumiem koriģē:

30.6.1. vispārējās (tai skaitā speciālās) izglītības iestādēs – atbilstoši izglītojamo skaitam uz attiecīgā mācību gada 1. septembri, ņemot vērā Valsts izglītības informācijas sistēmas datus, kas ievadīti un apstiprināti līdz attiecīgā gada 5. septembrim, un ievērojot šo noteikumu 30.3. apakšpunktā un 30.1 punktā minēto pedagogu karjeras konsultantu slodzes ierobežojumu;

30.6.2. profesionālās izglītības iestādēs – atbilstoši izglītojamo skaitam katra mācību gada 1. oktobrī, ievērojot šo noteikumu 30.3. apakšpunktā un 30.1 punktā minēto pedagogu karjeras konsultantu slodzes ierobežojumu."

6. Papildināt noteikumus ar 33.3. apakšpunktu šādā redakcijā:

"33.3. karjeras konsultāciju dalībniekiem (izglītojamiem), lai iegūtu un uzkrātu nepieciešamo pamata informāciju par unikālajiem dalībniekiem atbilstoši finansējuma saņēmēja izstrādātajai un ar nozares ministriju saskaņotajai veidlapai."

7. Svītrot 34. punktā vārdus "kā arī karjeras konsultāciju dalībniekiem (izglītojamiem)".

Ministru prezidents Māris Kučinskis

Izglītības un zinātnes ministrs Kārlis Šadurskis